Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 29 มี.ค.66
Daily Focus-บล.ฟินันเซีย ไซรัส ประจำวันที่ 29 มี.ค.66
29 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (29 มี.ค.66) คาด SET แกว่งตัว Sideways ในกรอบ 1,600-1,615 จุด ชะลอความร้อนแรงหลังจากฟื้นตัวได้แข็งแกร่งวานนี้ และรอติดตามปัจจัยสำคัญคือการประชุมกนง.วันนี้ โดยเฉพาะการส่งสัญญาณต่อทิศทางอัตราดอกเบี้ยและการปรับประมาณการเศรษฐกิจ หากออกมาในโทนผ่อนคลาย เราคาดว่าตลาดจะตอบรับเชิงบวกและกลุ่ม Domestic Play คาดยังปรับตัวได้แข็งแรงต่อเนื่อง ขณะที่กลุ่มพลังงานระยะสั้นคาดว่ายังประคองตลาดได้หลังราคาน้ำมันดิบฟื้นตัวขึ้นในช่วง 2 วันที่ผ่านมาจากประเด็น Supply ที่ตึงตัวขึ้นและความกังวลภาคธนาคารที่ลดลง ภาพรวมบรรยากาศการลงทุนดูผ่อนคลายมากขึ้น
อย่างไรก็ตามต้องติดตามทิศทางเศรษฐกิจสหรัฐฯและยุโรปว่าจะมีสัญญาณชะลอตัวเร็วมากน้อยเพียงใด กรณีดัชนีมีการพักตัวลงหากรอบ 1,500-1,550 จุด เรายังมองเป็นจังหวะทยอยสะสมหุ้นพื้นฐานเพิ่ม ยังคงเน้นหุ้น Domestic/Reopening Play มากกว่า Global Play ได้แก่ ค้าปลีก ท่องเที่ยว การแพทย์ อาหารเครื่องดื่ม โรงไฟฟ้า ซึ่งได้อานิสงส์จากเศรษฐกิจในประเทศที่ทยอยฟื้นตัวรวมถึง Catalyst บวกระยะสั้นจากการหากเสียงเลือกตั้ง
กลยุทธ์ : ทยอยสะสมหุ้นเพิ่มในช่วงปรับฐาน ยังเน้นหุ้น Domestic Play
หุ้นเด่นเดือน มี.ค. : ASW, BEYOND, CPN, M, NSL